Дума: тежест (те`жест)
Какво значи думата?
тежестта`, +мн. те`жести, +ж.\n#1 Само +ед. Свойството на телата да падат надолу, да бъдат привличани от Земята, както и силата на това привличане; тегло. _Тежестта влияе върху равновесието._\n#2 Масата на нещо, определена според единица мярка; тегло. _Вазата падна с цялата си тежест върху крака му._\n#3 Тежина. _Жената вървеше огъната под тежестта на чантите._\n#4 Обикн. +мн. Тежък предмет. _В чантата имаше всякакви тежести — чукове, машини, детайли и др._\n#5 +Прен. Само +ед. Важност, значимост. _Имам тежест в професията си._\n#6 +Прен. Само +ед. Неприятно, често болезнено усещане в орган на човешкото тяло, свързано с нарушаване на нормалното му функциониране. _Тежест в стомаха. Тежест в главата._\n#7 +Прен. Само +ед. Грижа, бреме, тягост. _Тежестта на къщната работа смазваше въображението_ _и`._\n* _Център на тежестта._ — Най-значимото, най-същественото нещо.\n* _В тежест съм на някого)._ — Причинявам грижи, създавам разходи.\n* _Вдигане на тежести._ — +Спец. Спортна дисциплина, при която се вдигат щанги с различни тежести, закрепени в краищата им.